Latorica

Latorica (, , ) – upė Ukrainoje ir Slovakijoje; viena iš Bodrogą sudarančių upių (Tisos baseinas). Prasideda Ukrainoje, Užkarpatėje, Karpatų kalnuose. Teka į pietvakarius tarpukalnių slėniu. Ties Zemoplino kaimu Slovakijoje susilieja su Ondava ir Sudaro Bodrogą.

Pagrindinis intakas – Laborecas (dešinysis). Ties Latoricos žiotimis yra į Ramsar sąrašą įtraukta pelkynė. Miestai prie Latoricos: Svaliava, Mukačevė, Čopas (Ukraina), Velke Kapušanai (Slovakija).

Ukrainos upės
Slovakijos upės